Stadiwm 974

Stadiwm pêl-droed yn Ras Abu Aboud, Doha, Catar yw Stadiwm 974 () neu Stadiwm Ras Abu Aboud gynt. Fe'i hagorwyd 30 Tachwedd 2021 ac mae'n lleoliad dros dro wedi'i wneud o 974 o gynwysyddion llongau wedi'u hailgylchu a fydd yn cynnal gemau yn ystod Cwpan y Byd FIFA 2022, ac ar ôl hynny bydd yn cael ei ddatgymalu. Dyma'r lleoliad dros dro cyntaf yn hanes Cwpan y Byd FIFA.

 Dylunio ac adeiladu 
Dyluniwyd y stadiwm gan Fenwick Iribarren Architects. Mae'r stadiwm wedi'i adeiladu ar safle 450,000 metr sgwâr ar benrhyn artiffisial. Mae ganddo ddyluniad modiwlaidd, ac mae'n cynnwys 974 o gynwysyddion llongau () wedi'u hailgylchu yn deyrnged i hanes diwydiannol y safle a chod deialu rhyngwladol Catar sef (+974). Mae rhai o'r cynwysyddion yn gartref i gyfleusterau stadiwm fel ystafelloedd ymolchi. Bydd y cynwysyddion llongau a'r seddi a ddefnyddir gan y stadiwm yn cael eu datgymalu'n ddiweddarach a'u rhoi'n rhodd i wledydd eraill; dyma'r lleoliad dros dro cyntaf yn hanes Cwpan y Byd FIFA.

Mae'r stadiwm yn un o wyth sydd wedi cael eu haddasu ar gyfer Cwpan y Byd FIFA 2022. Dechreuodd y broses gaffael ar gyfer trawsnewid y stadiwm yn 2017. Bu HBK Contracting Company (HBK), DCB-QA, Time Qatar, Fenwick Iribarren Architects (FI-A), Schlaich Bergermann Partner a Hilson Maron yn gweithio ar godi'r stadiwm hwn.

Datgelodd ymchwiliad yn 2021 gan The Guardian fod dros 6500 o weithwyr mudol o Bangladesh, India, Pacistan, Nepal a Sri Lanka wedi marw rhwng 2010 a 2020 wrth adeiladu lleoliadau Cwpan y Byd yn Catar. Ar 23 Chwefror 2021, rhyddhaodd Construction News adroddiad a ddatgelodd nad yw cofnodion marwolaeth yn cynnwys galwedigaeth na gweithle. Ym mis Mai 2015, cyhoeddodd The Washington Post erthygl ddiwygiedig yn nodi adroddiad gan lywodraeth Catar. Yr yn yr adroddiad dywed llywodraeth Catar nad oes bywyd un gweithiwr wedi’i golli o ganlyniad i'r gwaith adeiladu ar gyfer Cwpan y Byd 2022, tra bod yr ymchwiliad gan The Guardian yn cysylltu rhai marwolaethau â’r gwaith adeiladu.

 Hanes 
Enw gwreiddiol y stadiwm oedd Stadiwm Ras Abu Aboud ond ystod digwyddiad lansio ar 20 Tachwedd 2021 ailenwyd y lleoliad yn swyddogol yn Stadiwm 974. Cynhaliwyd y gêm gyntaf yn Stadiwm 974 ar 30 Tachwedd 2021 ar ddiwrnod agoriadol Cwpan Arabaidd FIFA 2021, rhwng yr Emiraethau Arabaidd Unedig a Syria. Cynhaliodd y stadiwm bum gêm yn ystod y twrnamaint.

 Cwpan y Byd FIFA 2022 
Bydd saith gêm yn cael eu cynnal yn Stadiwm 974 yn ystod Cwpan y Byd FIFA 2022.
Dyddiad Tîm #1 Canlyniad Tîm #2 Rownd Presenoldeb 22 Tachwedd 2022 - Grŵp C 24 Tachwedd 2022 - Grŵp H 26 Tachwedd 2022 - Grŵp D 28 Tachwedd 2022 - Grŵp G 30 Tachwedd 2022 - Grŵp C 2 Rhagfyr 2022 - Grŵp G 5 Rhagfyr 2022 Enillwyr Grŵp G - Ail yn Grŵp H Rownd yr 16

 Ar ôl Cwpan y Byd FIFA 2022 
Disgwylir i'r stadiwm gael ei ddatgymalu ar ôl Cwpan y Byd FIFA 2022.  Wedyn, mae cynlluniau i gludo ac ailadeiladu’r stadiwm yn Maldonado, Uruguay i gynnal gemau ar gyfer Cwpan y Byd FIFA 2030 os bydd cais y wlad yn llwyddiannus.Mundial 2030: Qatar ofreció a Lacalle Pou estadio construido con 974 contenedores y que es desmontable

 Cyfeiriadau 

Categori:Adeiladau ac adeiladwaith yng Nghatar
Categori:Pêl-droed yng Nghatar
Categori:Stadia